b'\n_START_ARTICLE_\nMagnolija in tulipani\n_START_SECTION_\nVsebina\n_START_PARAGRAPH_\nGre za zbirko meditativnih in v jeziku poeti\xc4\x8dnih pripovedi, katere osrednja literarna pokrajina je Celov\xc5\xa1ko polje  na osrednjem delu avstrijske  ju\xc5\xbene Koro\xc5\xa1ke. Bila je uvr\xc5\xa1\xc4\x8dena v knji\xc5\xbeni dar Slovenske prosvetne zveze v Celovcu za leto 2015. _NEWLINE_Zbirka je zelo odprta in tematsko raznolika ter ima tri osrednje tematske sklope: Celov\xc5\xa1ko polje,  univerzalana hrepenenja  in  identiteta. Proza je tako izrazito humanisti\xc4\x8dna, filozofska in meditativa hkrati. Uvod je posve\xc4\x8den kulturno zgodovinskemu  opisu  Celov\xc5\xa1kega polja._NEWLINE_Diapazon pripovedi je zelo \xc5\xa1irok in se\xc5\xbee od intimisti\xc4\x8dne do meditativno-filozofske literature: Tako najdemo propovedi, ki so vezane na doma\xc4\x8di kraj oz. doma\xc4\x8do pokrajino in ki so zlasti intimisti\xc4\x8dne: Pripoved o sre\xc4\x8dnih merjascih in o bo\xc5\xbeanski salami , Najslaj\xc5\xa1i greh, ali Neomade\xc5\xbeevana ljubezen, Resni\xc4\x8dna pravljica o \xc4\x8dude\xc5\xbeni  sini\xc4\x8dki v Svin\xc4\x8di vasi ali Pripoved o dveh bikih . Poleg tega so \xc5\xa1e pripovedi, ki se na ta ali druga\xc4\x8den na\xc4\x8din navezujejo na slovensko regionalno kulturno zgodovino (Tamnah, Na Tamnah, Tamne in Temna gora, Zgodovinska \xc4\x8drtica o imenu hriba na Celov\xc5\xa1kem polju), ali pa pripovedi, ki jim je doma\xc4\x8da kulturna pokrajina le izhodi\xc5\xa1\xc4\x8dna to\xc4\x8dka univerzalnih filozofskih razmi\xc5\xa1ljanj (npr. o umetnosti v Posebna ljubezen med magnolijo in tulipani, ali, Umetnost in evolucija ter o koro\xc5\xa1ki ljudski pesmi v Vrba \xc5\xbealujka in lastovi\xc4\x8dka, ali Kako je nastala koro\xc5\xa1ka pesem). Najdemo pa \xc5\xa1e druge, ki so poleg tega vezane na dalne kraje in ki so literarne metafore univerzalnosti:  Bosanski Muci  (Bosna) , Rajske ribice Rde\xc4\x8dega morja (Sharm El-Sheikh, Rde\xc4\x8de morje) ali  \xc4\x8cezoceanska primorska pravljica, ali, Kako je primorska burja zavihrala do otoka Bora Bora (Primorska, Bora Bora). Vsem je pa skupno, da je vsaka izmed pravljic in pripovedi na ta ali druga\xc4\x8den na\xc4\x8din povezana sna Celov\xc5\xa1kim poljem._NEWLINE_S svojo izrazito povezanostjo z doma\xc4\x8dim krajem - kot to tudi izra\xc5\xbea v prilo\xc5\xbenostnem intervjuju v celov\xc5\xa1kih Novicah 31.1.2015 in v oddaji Soto\xc4\x8dje 2.2.2015 na RTV Slovenija  - ter z univerzalnostjo se knjiga tako vklju\xc4\x8duje v  sodobne mednarodne literarne in du\xc5\xa1evne tokove. Posebno priznanje predstavlja predstavitev knjige v ob\xc4\x8dinskem glasilu tr\xc5\xbene ob\xc4\x8dine \xc5\xa0talenska gora, ki redno izhaja v nem\xc5\xa1\xc4\x8dini (Amtliches Mitteilungsblatt der Marktgemeinde Magdalensberg), kar potrjuje prispevek k medkulturnem dialogu same knjige Magnolija in tulipani.'